Nota de tall 1a assignació PAU/CFGS: 11,140
Nom del títol: Graduat/ada en Enginyeria de Sistemes de Telecomunicació per la Universitat Politècnica de Catalunya
Formar professionals amb fonaments sòlids en enginyeria, proporcionant-los flexibilitat i iniciativa davant nous reptes tecnològics.
Aquesta titulació integra aspectes econòmics i d'impacte social, i prepara les persones titulades per incorporar-se tant al mercat laboral més pròxim com al mercat global en expansió.
Aquest estudi segueix la iniciativa CDIO ( conceive, design, implement, operate ), que han incorporat les principals universitats del món per a la formació integral en enginyeria.
CDIO inclou el treball d'aquelles competències i habilitats que s'adapten al perfil que necessiten les empreses o institucions: persones emprenedores i empresàries o persones qualificades per fer recerca.
Tots els sectors productius, tant els que són propis de les tecnologies de la informació i la comunicació (TIC) com els àmbits de la indústria i els serveis en què les TIC són necessàries.
Alguns d'aquests sectors són els següents:
Alguns estudis internacionals han demostrat que la incorporació de les TIC millora la productivitat i per tant les persones expertes en aquestes tecnologies seran cada cop més requerides per les empreses.
No es tracta solament d'introduir Internet per finalitats comercials o de comunicació entre empleats/des, també d'introduir tecnologies de valor afegit.
Això, garantirà l'aplicació d'aquestes tecnologies en sectors tan diferents com la sanitat o l'energia.
Per exemple, caldrà desenvolupar instrumentació electrònica o de tractament de senyals per aplicacions mèdiques, o bé, dissenyar noves cèl·lules solars i sistemes fotovoltaics.
D'altra banda, l'accés i l'ús massiu de la informació requereix d'unes millors infraestructures de telecomunicació, així doncs, s'espera que hi hagi un augment del desplegament de xarxes de fibra òptica i un augment de cobertura de les comunicacions mòbils de tercera generació.
Les comunicacions seran cada cop més necessàries en diversos àmbits i escenaris i amb diverses tecnologies a més de les mencionades.
Nom del títol: Graduat/ada en Enginyeria Telemàtica per la Universitat Politècnica de Catalunya
La telemàtica té com a objecte d'estudi el projecte, la construcció, el manteniment i l'operació de xarxes d'ordinadors, siguin d'àrea local (LAN) o d'àrea estesa (WAN), i els programes i les regles (protocols) que es fan servir perquè la informació pugui ser transportada per la xarxa de manera eficient.
També s'estén a la interoperació de xarxes diferents (cable, fibra òptica, ràdio) i als nous serveis que permeten les xarxes: comerç electrònic, teletreball, teleformació o telemedicina, entre altres.
En aquest sentit, aquests estudis pretenen:
Alguns estudis internacionals han demostrat que la incorporació de les tecnologies de la informació i les comunicacions millora la productivitat i per tant, els experts en aquestes tecnologies seran cada cop més requerits per les empreses.
No es tracta solament d'introduir internet amb finalitats comercials o de comunicació entre empleats, també d'introduir tecnologies de valor afegit.
Això implica aplicacions de futur en sectors tan diferents com l'educació o la sanitat.
Per exemple, cada vegada les eines telemàtiques estaran més presents a les aules i s'hauran de dissenyar específicament per aquesta finalitat.
Com també, cada vegada, hi haurà més camps on la telemedicina serà una opció per a la diagnosi, el tractament o la cirurgia.
La telemàtica també farà més accessibles les TIC per a persones amb diferents tipus de discapacitat.
D'altra banda, l'accés a la informació i a un ús massiu requereix d'unes millors infraestructures de telecomunicació, així doncs, s'espera que hi hagi un augment del desplegament de xarxes de fibra òptica i un augment de cobertura de les comunicacions mòbils de tercera generació.
Les comunicacions seran cada cop més necessàries en diversos àmbits i escenaris i amb diverses tecnologies a més de les mencionades, per exemple la nova generació de GPS a Europa, el sistema Galileu, amb moltes més prestacions o la tecnologia WiMax o LTE.
La seguretat de les xarxes de comunicació també requereix de professionals amb formació en l'àmbit de les telecomunicacions.
Les persones graduades tenen la formació bàsica corresponent a l'àmbit de les telecomunicacions, així com les competències específiques de telemàtica.
Són, per tant, professionals altament qualificats en el seu camp però amb una sòlida base de coneixement per adaptar-se a nous reptes de futur.
Nom del títol: Graduat/ada en Enginyeria de Sistemes Aeroespacials per la Universitat Politècnica de Catalunya
Professio regulada: Enginyer/a tècnic/a aeronàutic/a
Mencions: Aeronavegació / Aeroports
Aportar a l'estudiantat una formació pluridisciplinària amb un ampli coneixement en matèries bàsiques, científiques i tecnològiques perquè sigui capaç d'aprendre nous mètodes i teories, adaptar-se a les noves situacions i assimilar els futurs avenços tecnològics dins de l'enginyeria en sistemes aeroespacials.
La menció aeronavegació pretén formar professionals que coneguin i comprenguin l'estructuració de l'espai aeri, l'aviònica i els sistemes per a la navegació i la circulació aèries.
La menció en aeroports pretén formar professionals que coneguin i comprenguin el transport aeri i el manteniment de pistes d'enlairament, hangars, terminals, torres de control i accessos de viatgers i mercaderies, així com la construcció, el manteniment i l'administració d'aeroports.
La indústria aeroespacial està en creixement constant i no deixen d'aparèixer nous reptes permanentment.
Com a mostra d'això, podem esmentar que forma part dels camps estratègics del programa Horizon 2020 de la Unió Europea, i també nombrosos projectes directament relacionats amb l'aeronavegació i l'enginyeria d'aeroports que es desenvoluparan durant els pròxims anys, com per exemple el projectes Clean Sky II, SESAR, etc.
Per aquest motiu es necessitaran enginyers especialistes del sistemes aeroespacials pluridisciplinaris que puguin respondre a aquests nous reptes.